Diari Oficial de la Generalitat Valenciana


Sumari del DOGV 1266, del 16-03-1990 (1990/816866)

DECRET 41/1990, de 26 de febrer, del Consell de la Generalitat Valenciana, pel qual es modifica el Decret 136/1986, de 10 de novembre, que regula el Registre de Cooperatives de la Comunitat Valenciana.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/02/26/41/dof/vci/html**

### Dades del document

Número de DOGV
:   1266

Data del DOGV
:   16-03-1990

Secció del DOGV
:   DISPOSICIONS GENERALS

Número del document
:   1990/816866


Data del document
:   26-02-1990

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 41/1990, de 26 de febrer, del Consell de la Generalitat Valenciana, pel qual es modifica el Decret 136/1986, de 10 de novembre, que regula el Registre de Cooperatives de la Comunitat Valenciana.  
L'article 11, apartat 2, tercer paràgraf, de la Llei 11/1985, de 25 d'octubre, de Cooperatives de la Comunitat Valenciana, assenyala que la legitimació activa i la tramitació dels recursos contra les decisions del Registre de Cooperatives seran les previstes en la legislació registral mercantil de l?estat per al recurs governatiu.  
La publicació recent del Reial Decret 1597/1989, de 29 de desembre, ha modificat, entre altres temes, la regulació del recurs governatiu, cosa que obliga, en aplicació de la legislació cooperativa valenciana, a modificar la regulació del recurs esmentat continguda en el Decret 136/1986, de 10 de novembre, del Consell de la Generalitat Valenciana.  
En atenció d'aquests motius, a proposta del Conseller de Treball i Seguretat Social, i amb la deliberació prèvia del Consell de la Generalitat Valenciana, en sessió realitzada el dia 26 de febrer de 1990,  
DECRETE:  
Article únic  
La redacció dels articles 22, 25 i 26 del Decret 136/1986, de 10 de novembre, del Consell de la Generalitat Valenciana, serà el següent:  
«Article 22  
Contra la denegació d'inscripció, amb el caràcter de suspensió o definitiva, els interessats podran interposar recurs governatiu en el termini de quinze dies des de la data de la nota de qualificació davant el Registrador de Cooperatives.  
Interposat el recurs durant la vigència de l'apuntació de presentació o de l'anotació preventiva, quedaran en suspens els terminis d'aquests des del dia en què es presente l?escrit preparatori del recurs fins al dia en què el Registrador de Cooperatives reba el trasllat de la resolució definitiva, tot això ho farà constar mitjançant les notes marginals corresponents.  
Estan legitimades per interposar el recurs:  
1. Les persones físiques o jurídiques interessades en la inscripció de l'apuntació denegada.  
2. El ministeri fiscal, quan es tracte de documents expedits per l'autoritat judicial i es referesquen a assumptes en els que aquell haja de ser part d'acord amb les lleis.  
3. El notari autoritzador, en qualsevol cas».  
«Article 25  
El recurs governatiu s'interposarà per mitjà d'escrit dirigit al registrador on es sol·licitarà la reforma en tot o en part de la qualificació, expressant els extrems de la nota que s'impugnen i les raons en què es basa el recurrent.  
A l?escrit s'adjuntaran únicament originals testimoniats adientment, els documents qualificats pel registrador i, si cal, el document que acredite la representació que tinga el recurrent.  
El registrador decidirà en el termini de quinze dies si reforma en tot o en part la qualificació recorreguda, o si la manté.  
Cas d'accedir a la reforma, el registrador estendrà l'apuntació sol·licitada, llevat que hi hagueren altres defectes.  
En el cas que es mantinga total o parcialment la qualificació, el registrador resoldrà mitjançant decisió en la qual es reflectiran els fets al·legats, les raons en què es funda el recurs i les peticions formulades, i exposarà els fonaments de dret en què s'empara.  
El registrador comunicarà la seua decisiò al recurrent dins els cinc dies següents a la data en què hagués estat adoptada».  
«Article 26  
El recurrent, en el termini d'un mes des de la data de notificació de la decisió del registrador mantenint total o parcialment la seua qualificació, podrà formular, en escrit dirigit a la Direcció General d'Ocupació i Cooperació, les al·legacions pertinents, expressant els fets i fonaments de dret, i fixarà amb claredat i precisió els extrems de la decisió que siguen objecte d'impugnació.  
L'escrit es presentarà, en el termini indicat, en el Registre corresponent, elevant-se l?expedient pel Registrador a l?esmentada Direcció General dins els cinc dies següents.  
La Direcció General d'Ocupació i Cooperació resoldrà el recurs en el termini de quatre mesos a partir del dia en què reba l?expedient.  
Contra la resolució del Director General no hi haurà ulterior recurs administratiu.  
La resolució serà comunicada als interessats i al Registre de Cooperatives per al seu compliment. Cas de ser modificada la nota de qualificació o l'acord del registre, aquest estendrà l'apuntació en els termes ordenats per la resolució.»  
DISPOSICIO TRANSITORIA  
Els recursos governatius en tràmit es seguiran substanciant d'acord amb la normativa anterior.  
DISPOSICIO FINAL:  
Aquesta norma vigirà el mateix dia de la publicació al Diari Oficial de la Generalitat Valenciana.  
Valencia, 26 de febrer de 1990.  
El President de la Generalitat Valenciana,   
JOAN LERMA I BLASCO  
EL Conseller de Treball i Seguretat Social,   
MIGUEL DOMENECH PASTOR


Còpia Permalink ELI